jkorsvik/nowiki_second_scrape_merged huggingface dataset:
Fylkesvei 415 (Hedmark)

Fylkesvei 415 i Hedmark gikk mellom Grøsetkvern og Monsrud i Grue. Veiens lengde var 4,3 km.
2019 ble veien erstattet av fylkesvei 2052 og en delstrekning av fylkesvei 2056.


== Kommuner og knutepunkter ==

 GrueUten navn 

Riksvei 2 Solørvegen fra Grøsetkvern mot 201Fylkesvei 201 Kirkenær, og mot 206Fylkesvei 206 Flisa i Åsnes
 Namnå bru (over Solørbanen, 26 m)
Fv404Fylkesvei 404 Bergesidevegen fra Kvernbakken mot 201Fylkesvei 201 Skasenden, Namnåvegen til Fv416Fylkesvei 416 NamnåMonsrudvegen 

Endepunkt Monsrud


== Referanser ==


== Eksterne lenker ==
Vegvesenets vegkart
The World Needs a Hero

The World Needs a Hero er Megadeths niende studioalbum.


== Sporliste ==
«Disconnect» (5:20)
«The World Needs a Hero» (3:52)
«Moto Psycho» (3:06)
«1000 Times Goodbye» (6:25)
«Burning Bridges» (5:21)
«Promises» (4:29)
«Recipe for Hate...Warhorse» (5:19)
«Losing My Senses» (4:40)
«Dread and the Fugitive Mind» (4:26)
«Silent Scorn» (1:42
«Return to Hangar 18» (4:00)
«When» (9:14)
Bonusspor på japansk versjon
«Coming Home».


== Besetning ==
Dave Mustaine – Gitar, vokal
David Ellefson – Bass, ekstra vokal
Al Pitrelli – Gitar, ekstra vokal
Jimmy DeGrasso – Trommer


== Eksterne lenker ==
(en) The World Needs a Hero på Discogs 
(en) The World Needs a Hero på MusicBrainz
Tomsk oblast

Tomsk oblast er en oblast og et føderasjonssubjekt i Russland. Den ligger i Sibir og har et areal på 316 900 km². Innbyggertallet er 1 046 039, og hovedstaden er Tomsk.
Økonomien i Tomsk oblast er for det meste basert på olje og gass.


== Referanser ==


== Eksterne lenker ==
(ru) Offisielt nettsted 
(en) Tomsk Oblast – kategori av bilder, video eller lyd på Commons
Khøn Kønchog Gyalpo

Khön Könchog Gyalpo (født 1034, død 1102) regnes som grunnlegger av Sakya-tradisjonen i tibetansk buddhisme, fordi han grunnla klosteret Sakya («grå jord») i året 1073. Khön Könchog Gyalpo ble dermed den første tronholderen (tib.Trizin) i Sakya-tradisjonen. Sakya-tradisjonen ble imidlertid ført kjent som en selvstendig tradisjon gjennom de såkalte «fem ærverdig høyeste mesterne». Disse fem er:

Sachen Kunga Nyingpo (sønn av Könchog Gyalpo)
Sonam Tsemo
Drakpa Gyaltsen
Sakya Pandita Kunga Gyaltsen
Dromtön Chögyal Phagpa.Disse mesterne knyttet sammen den alminnelige sutra-læren med den spesielle tantriske læren Lamdre(en spesiell ansats av mahamudra-overdragelsen) i Sakya-tradisjonen og la grunnlaget for den brede kunnskapen i buddhistisk lære som Sakya-tradisjonen etter hvert ble kjent for. 
Khön Könchog Gyalpo innførte et system for overdragelse av tronholder-embetet i tradisjonen. Tronholderen i denne tradisjonen er ikke inkarnasjonen av forgjengeren, som i andre tibetanske tradisjoner. Embetet blir isteden overgitt fra en tantrisk mester til den andre, regelmessig mens forgjengeren lever. Derfor har leting og anerkjennelse av avdøde tantriske mestere inkarnasjon ikke hatt den samme eksistensielle betydning for tradisjonen som i de tre andre tradisjonene Nyingma, Kagyu og til dels Gelug.  Som følge av dette har Sakya-tradisjonen hatt en sterkere indre stabilitet enn de andre tradisjonene, fordi den vanlige tiden med interrim-styre ikke forekommer. Familien Khön har alltid hatt en spesiell betydning for Sakya-skolen.  Khön Könchog Gyalpos sønn Sachen Kunga Nyingpo var den 4. Sakya-Trizin. Gjennom århundrene har nesten alle de store Sakya-mestrene tatt gjenfødsel i Khön-familiens slekt. Nesten alle av dagens Sakya-mestere stammer fra Khön-familien.


== Referanser ==
Slaget ved Efesos

Slaget ved Efesos (498 f.Kr.) var et slag i det joniske opprøret hvor satrapen Artafernes beseiret styrkene til de joniske opprørerne.


== Bakgrunn ==
De joniske grekerne som var undersåtter for det mektige persiske riket, hadde gjort opprør mot perserne på oppfordring fra Aristagoras. Han ba athenerne om hjelp etter at han fikk jonerne med seg i opprøret, og de sendte 20 skip som støtte. Disse skipene, sammen med fem fra bystatene Eretria og jonerne, plyndret Sardis og brente byen ned. Under plyndringen gjorde perserne motstand, og jonerne, athenerne og andre trakk seg tilbake til skipene sine.


== Slaget ==
Etter ødeleggelsen av Sardis fulgte perserne etter de greske styrkene til Efesos. Grekerne stilte seg opp til angrep, men perserne seiret. En av de greske kommandantene, Eualkides, som ledet de eretrianske styrkene, ble drept.


== Litteratur ==
Herodot, Historie, bok fem, kapittel 102.
Moskusurt

Moskusurt (Adoxa moschatellina) er en plante i moskusurtfamilien.
Planten er sped og har ei svak, litt parfymert lukt, mens blomstrene lukter litt råttent. Disse er gulgrønne og sitter i et aks. Akset har en toppblomst og oftest fire krysstående blomster, som blir pollinert av insekt, ofte fluer. Planta sprer seg også vegetativt. Frukta er ripsstore, hvitaktige steinfrukter.
Moskusurt trives i moldrik skog, gjerne i mørk skygge. Moskusurt vokser i Europa, Asia og Nord-Amerika. I Norge er den utbredt på Østlandet og Sørlandet. Den vokser også i noen av fjordarmene på Vestlandet og i Nordland og Øst-Finnmark.


== Eksterne lenker ==
(en) Moskusurt i Encyclopedia of Life 
(en) Moskusurt i Global Biodiversity Information Facility 
(no) Moskusurt hos Artsdatabanken 
(sv) Moskusurt hos Dyntaxa 
(en) Moskusurt hos ITIS 
(en) Moskusurt hos NCBI 
(en) Moskusurt hos The International Plant Names Index 
(en) Moskusurt hos Tropicos 
(en) Kategori:Adoxa moschatellina – bilder, video eller lyd på Wikimedia Commons 
(en) Adoxa moschatellina – galleri av bilder, video eller lyd på Wikimedia Commons 
Adoxa moschatellina – detaljert informasjon på Wikispecies
Fylkesvei 2062

Fylkesvei 2062 går mellom Branes og Austad i Åsnes.
Frem til 2019 hadde veien betegnelsen fylkesvei 434 (Hedmark).


== Kommuner og knutepunkter ==

 ÅsnesÅsavegen 

Vestre Solørveg 

Hofvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2062
(no) Statens vegvesen – trafikkmeldinger
Bond Street

Bond Street er en ledende handlegate på Londons West End, i Mayfair-området. Bond Street er den eneste gata i Mayfair som strekker seg helt fra Piccadilly til Oxford Street. Den sørlige delen heter Old Bond Street og den nordlige New Bond Street, men i dagligtale kalles hele gata bare Bond Street. 

Bond Street har navn etter Sir Thomas Bond, som i spissen for en gruppe investorer kjøpte et herskapshus i området for å rive det og utvikle området bymessig. Den sørlige delen (Old Bond Street ble ubygd fra 1680-tallet; New Bond Street først noe etter 1700. Den samme gruppa bygde også ut Dover Street og Albemarle Street i det samme området. 
På 1800-tallet utvikla Bond Street seg til ei gate for kostbar kunst og dyre antikviteter, med auksjonshuset Sotheby's som det mest kjente. Noen kunsthandlere finnes fortsatt der, men Bond Street er i dag først og fremst et sted for dyre motebutikker, med et stort antall av de ledende internasjonale designermerkene. Den kjente London-frisøren Vidal Sassoon åpna sin første salong i nr. 171, og i nr. 165-169 holder det berømte juvelerfirmaet Asprey's til. Den originale Benson and Hedges ligger i Bond Street. I de siste åra er Bond Streets posisjon blitt utfordra av Sloane Street i Knightsbridge.
Et morsomt innslag i gatebildet er Lawrence Holofceners bronsegruppe av Winston Churchill og Franklin D. Roosevelt i gemyttlig samtale på en benk i gata.
Larisa Neiland

Larisa Neiland (født Savchenko 21. juli 1966 i Lviv i Ukraina) er en tidligere profesjonell kvinnelig tennisspiller.
Neiland vant i løpet av sin tenniskarriere 68 turneringer hvorav 66 i double. Hun vant sin første Grand Slam-turneringen i 1989 da hun sammen med Natasha Zvereva beseiret det tysk / argentinske paret Steffi Graf-Gabriela Sabatini med 6-4, 6-4 i finalen i French Open. Hun spilte også i doublefinalene i 1990, 1991 og 1993 men tapte alle tre. Hun spilte seks doublefinaler i Wimbledon men vann kun én, i 1991. 


== Grand Slam-titler ==
 French Open:
Double damer 1989 (sammen med Natasja Zvereva)
Mixed double 1995 (sammen med Mark Woodforde) Wimbledon:
Double damer 1991 (sammen med Natasja Zvereva)
Mixed double 1992 (sammen med Cyril Suk) Australian Open:
Mixed double 1994 (sammen med Andrei Olhovskiy)
Mixed double 1995 (sammen med Mark Woodforde)


== Referanser ==


== Eksterne lenker ==
(de) Larisa Neiland – Munzinger Sportsarchiv 
(en) Larisa Neiland – Olympedia 
(en) Larisa Neiland – Sports-Reference (OL-resultater – arkivert) 
(lv) Larisa Neiland – Latvias olympiske komité 
(en) Larisa Neiland – WTA Tennis 
(en) Larisa Neiland – ITF Tennis 
(en) Larisa Neiland – FedCup
Kaninen Oswald

Kaninen Oswald (engelsk: Oswald the Lucky Rabbit), i Norge best kjent som tegneseriefiguren Kalle Kanin som gikk som biserie i bladet Hakke Hakkespett, var en av de første figurene Walt Disney skapte.
Oswald ble skapt i 1927 på oppfordring fra Carl Laemmle, eier av Universal Pictures, og var opprinnelig svart og hvit og hadde på seg røde kortbukser (skjønt tegnefilmene var i svart-hvitt). I alt 26 tegnefilmer ble laget av Disney sammen med Charles Mintz og animatøren Ub Iwerks. 
Ikke lenge etterpå mistet imidlertid Disney retten til å produsere figuren til Universal. Isteden fant han opp Mikke Mus, som han tilla flere av egenskapene til Oswald. 
Den siste som hadde ansvaret for figuren var Walter Lantz, og i 1935 gjennomgikk Oswald en total forandring der han fikk et langt mer kaninlignende utseende og var hvit over det hele. I 1938 ble så pelsen tofarget, og det er denne versjonen som ble utgangspunktet for tegneserien om Oswald/Kalle.
I 2006 kjøpte Disney-konsernet rettighetene til Kaninen Oswald, men av tegnefilmene som er laget om ham, eier de kun rettighetene til de første 26 filmene som ble laget. Men i 2010 da Disney Epic Mickey kom ut, kom Oswald tilbake til Disney.
Broadway (London)

Broadway er ei gate i bydelen Westminster i London. Den går fra den større gata Victoria Street nordover til St. James's Park undergrunnsstasjon.
Broadway er ei gammel gate i Westminster, som tidligere hadde et krokete løp. I løpet av 1900-tallet ble den gamle bebyggelsen sanert, gata retta ut, og etter hvert dominert av et fåtall større, offentlige bygg.
Fra 1924 til 1966 hadde den britiske etterretningstjenesten Secret Intelligence Service (MI6), sitt tilhold her. Londons kollektivtransportselskap London Transport har holdt til i Broadway siden 1929, og i 1967 flytta Londonpolitiet sitt nye hovedkvarter New Scotland Yard til Broadway.
IEEE 802

IEEE 802 er en familie av IEEE standardene som har å gjøre med local area network (LAN) og metropolitan area network (MAN). Gruppen inkluderer både kabler og trådløst teknologi. Som vanlig blir alle kodene/standardene bestemt av IEEE.


== Medlemmer ==
IEEE 802.1 Høyere lags LAN protokoller
802.1D – Spanning Tree Protocol
802.1Q – Virtual Local Area Networks (VLAN)
802.1aq – Shortest Path Bridging (SPB)
IEEE 802.2 Logical Link Control
IEEE 802.3 Ethernet
IEEE 802.4 Token bus (fjernet)
IEEE 802.5 Token Ring
IEEE 802.6 Metropolitan Area Network (MAN) (fjernet)
IEEE 802.7 Bredbånd LAN gjennom koakskabel (fjernet)
IEEE 802.8 Fiberoptisk TAG (fjernet)
IEEE 802.9 Integrated Services LAN (fjernet)
IEEE 802.10 Interoperable LAN Security (fjernet)
IEEE 802.11 Wireless LAN (WLAN) (Wi-Fi sertifisering)
IEEE 802.12 Demand Priority Access Method (DPAM)
IEEE 802.13 "Unlucky number. Nobody wanted it."
IEEE 802.14 Cable modem (fjernet)
IEEE 802.15 Wireless PAN
IEEE 802.15.1 (Bluetooth sertifisering)
IEEE 802.15.4 (ZigBee sertifisering)
IEEE 802.16 Broadband Wireless Access (WiMAX sertifisering)
IEEE 802.16e (Mobil) Broadband Wireless Access
IEEE 802.17 Resilient packet ring
IEEE 802.18 Radio Regulatory TAG
IEEE 802.19 Coexistence TAG
IEEE 802.20 Mobil Broadband Wireless Access
IEEE 802.21 Media Independent Handoff
IEEE 802.22 Wireless Regional Area Network
Fylkesvei 2082

Fylkesvei 2082 går mellom Isaksætre og Øvre Flisbrua i Åsnes.
Distanser: Isaksætre-Valbyvelta 18,8 km. Velta-Øvre Flisbrua 6,4 km.
Frem til 2019 hadde veien betegnelsen fylkesvei 450 (Hedmark).


== Kommuner og knutepunkter ==

 ÅsnesKnappumsvegen 

Trangenvegen 

Finnskogvegen 

Strandgata 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2082
(no) Statens vegvesen – trafikkmeldinger
Hydra (nesledyr)

Hydra er en slekt av svært enkelt oppbygde dyr som lever i ferskvann over hele verden. De brukes som eksempel på nesledyr i de fleste lærebøker i zoologi, selv om de skiller seg fra de fleste andre nesledyr ved at de mangler et medusestadium, og ved at de lever i ferskvann. Disse dyrene blir opptil 3 cm lange, og lever av små krepsdyr, som Daphnia og Cyclops. Noen arter har også symbionte alger i kroppen (zoochlorellae).


== Referanser ==


== Eksterne lenker ==
(en) Hydra – oversikt og omtale av artene i WORMS-databasen 
(en) Hydra i Encyclopedia of Life 
(en) Hydra i Global Biodiversity Information Facility 
(no) Hydra hos Artsdatabanken 
(sv) Hydra hos Dyntaxa 
(en) Hydra hos Fauna Europaea 
(en) Hydra hos ITIS 
(en) Hydra hos NCBI 
(en) Kategori:Hydra – bilder, video eller lyd på Wikimedia Commons 
Hydra – detaljert informasjon på Wikispecies
Solinnstråling

Solinnstråling er innkommende solstråling som treffer en planet eller den tilhørende atmosfæren. I tillegg kan det også gjelde for andre legemer som romfartøy og bygninger, og i de fleste tilfeller fører det til en oppvarming av legemet, men i sjeldne tilfeller kan all strålingen bli reflektert tilbake. 
Det er viktig å ta hensyn til solinnstrålingen når man skal bygge nye bygninger i visse klima. Det er en av de viktigste klimavariablane når det gjelder menneskelig komfort og energieffektivitet i bygninger. I design av romfartøy og i planetologi er det den fremste variabelen som påvirker likevektstemperaturen og globalt klima. 
Solinnstrålingen i yttergrensen av atmosfæren blir kalt solarkonstanten. Den er nær 1350 watt per kvadratmeter i et plan normalt på solstrålene. Solarkonstanten inneholder hele det elektromagnetiske spekteret, men den synlige delen av strålingen utgjør størstedelen av  energimengden. Solstrålene blir svekket gjennom atmosfæren før de når jordoverflaten. På tempererte bredder kan solinnstrålingen midt på dagen være opp mot 1000 W/m²) i klart vær.  Solinnstrålingen varierer med solvinkelen forskjellige tider på året (fordi tykkelsen på atmosfæren sollyset må gå igjennom varierer). I tillegg vil dis og skydekke påvirke strålingen. Den gjennomsnittlige solinnstrålingen gjennom et døgn på solrike steder er omtrent 250 W/m². 
Solinnstrålingen på en fast flate (som et vindu eller et tak) er avhengig av vinkelen solstrålene treffer flaten med. Dette er årsaken til at polområdene er mye kaldere enn ekvatorområdet. I løpet av et år får polene mye mindre solinnstråling enn ekvator fordi solvinkelen er mye mindre over polene.  Denne effekten kan benyttes i arkitekturen til å designe bygninger som er kjølige om sommeren og varme om vinteren ved å ha store vertikale vindu på ekvatorsida av bygningen (sørsida på den nordlige halvkule). Dette gir maksimal solinnstråling om vinteren når solen står lavt på himmelen, og minimerer strålingen om sommeren når solen står høyt på himmelen midt på dagen. Solens bane mellom nord og sør varierer med 47 grader gjennom året. 


== Mekanisme ==
Energien i den elektromagnetiske strålingen (f.eks. lys) blir løst opp av molekylbevegelsen i objektet den treffer og blir omformet til varmeenergi. Solinnstrålingen er derfor avhengig av tettheten til objektet eller mediumet den treffer, og er derfor mye mindre i den øvre atmosfæren og størst ved bakken. 


== Se også ==
Diffus stråling
Direkte stråling
Solvariasjon


== Kilder ==
Nall, D. H. (2004–11). Looking across the water: Climate-adaptive buildings in the United States & Europe. In The Construction Specifier, 57, 50 – 56.
http://scienceworld.wolfram.com/physics/Insolation.html


== Eksterne lenker ==
Solposisjon og solbane sett fra Geofysisk institutt i Bergen
Globalstråling i Bergen
Kart over global solinnstråling
Gårsdagens solinnstråling i Australia
Temporalisarteritt

Temporalisarteritt (lat. – arterittis temporalis, synonym – kjempecellearteritt) er en betennelsessykdom som rammer kroppens arterieer, og manifesterer seg spesielt i tinningarterien. Den er tett assosiert med sykdommen polymyalgia rheumatica.


== Etiologi og patogenese ==
Man kjenner ikke årsaken til temporalis arteritt, men det rammer i hovedsak eldre mennesker (over 60 år). Det er en betennelse som rammer arteriene over store deler av kroppen. Denne betennelsestilstanden disponerer for dannelsen av blodpropper, som kan sette seg fast og gi infarkt ulike steder i kroppen. Et fryktet sted for blodpropp er i øyets arterie (arteria centralis retinae). Dette kan gi blindhet om det ikke går over av seg selv eller behandles inne én time etter at det inntraff. Infarkt i hjernen er også en fryktet komplikasjon, men langt mer sjelden.


== Symptomer og funn ==
Sykdommen er i første rekke karakterisert av smerter i tinningområdet som kan stråle ut til resten av hodet. Det er veldig ømt ved berøring av tinningen. Det kan i tillegg oppstå tyggesmerter samt generelt redusert allmenntilstand. Ved lengre fremskreden sykdom kan det gi symptomer i form av midlertidig synstap (ameurosis fugax).
Blodprøver vil vise veldig kraftige slag på infeksjonsparametrene (senkningsreaksjon, CRP og hvite blodlegemer).


== Behandling ==
Temporalisarteritt må behandles så fort som mulig med glukokortikoider som virker betennelsesdempende.


== Eksterne lenker ==
Temporal arteritt. OUS, Rikshospitalet, Revmatologisk Seksjon
Temporal arteritt. Vaskulitt.no
Bidevind

En seilbåt seiler bidevind når vinden kommer skrått forfra mot båten (forenom tvers). Uttrykket kommer fra nederlandsk bij de wind.


== Referanser ==
Dean Rusk

David Dean Rusk (født 9. februar 1909 i Cherokee County i Georgia i USA, død 20. desember 1994 Athens i Georgia) var en amerikansk jurist, offiser og politiker (Det demokratiske partiet). Han var USAs utenriksminister i perioden 1961–1969 under presidentene John F. Kennedy og Lyndon B. Johnson.


== Liv og virke ==


=== Bakgrunn ===
Dacid Dean Rusk var sønn av en fattig gårdbruker i delstaten Georgia. Han gikk på offentlig skole i Atlanta. Etter at han i 1925 var ferdig på Boys High School arbeidet han i to år for en advokat i Atlanta og gikk på Davidson College. På et Rhodes-stipend studerte han så i England på St. John's College i Oxdord.
Fra 1934 til 1940 underviste han ved Mills College i Oakland i California. I 1940 tok han doktorfrad i rettsvitenskap ved University of California i Berkeley. Den 9. juni 1937 giftet han seg med Virginia Foisie. De fikk tre barn.


=== Karriere ===
Etter å ha deltatt i andre verdenskrig blant annet som stabsoffiser på Kina-Burma-avsnittet, arbeidet han en kort periode i krigsdepartementet i Washington, D.C.. I 1945 fikk han en stilling i utenriksdepartementet. Samme år foreslo han at Korea skulle deles i en amerikansk og en sovjetisk innflytelsessfære. I 1950–1952 hadde han ansvaret for Fjerne østen-spørsmål, og han spilte en viktig rolle for USAs beslutning om å gripe inn i Koreakrigen. Rusks korrespondanse med Sør-Koreas ambassadør i USA, You Chan Yang, fra denne tiden er berømt.
I perioden 1952–1960 var han styreleder for Rockefeller Foundation.


=== Utenriksminister ===
I 1960 ble Dean Rusk utnevnt til utenriksminister, og han tiltrådte i januar 1961. Rusk trodde på bruken av militær inngripen for å kjempe mot kommunismen. Under Cubakrisen var han i begynnelsen for et militært angrep, men foretrakk senere en diplomatisk løsning. Han var ytterst skeptisk til en amerikansk krigsinnsats i Vietnam, men forandret mening og gikk inn for dette. Hans offentlige forsvar av USAs engasjement i Vietnamkrigen gjorde at han ofte ble mål for antikrigsprotestene. Han ble også utsatt for kritikk fra amerikansk pro-israelsk hold da han sa at USS «Liberty»-episoden under Seksdagerskrigen hadde vært et målrettet israelsk angrep, og ikke et uhell.
I 1969 ble han tildelt Presidentens frihetsmedalje.


== Referanser ==


== Eksterne lenker ==
(en) Dean Rusk – kategori av bilder, video eller lyd på Commons 
(en) Dean Rusk – galleri av bilder, video eller lyd på Commons
Peter Vilhelm Glob

Peter Vilhelm Glob (Kalundborg 20. februar 1911, 20. juli 1985) var en dansk professor, dr. phil. 
Han var sønn av maleren Johannes Glob.
Glob var direktør for det danske Nationalmuseet og riksantikvar 1960–1981. Han var også professor i nordisk arkeologi og europeisk forhistorie ved Universitetet i Århus. Fra 1935 og framover har han levert en rekke vitenskapelige arbeide med emnespennvidde fra Grønland og den gamle komsakulturen til Bahrain og oldtidsbyen Dilmun. I tillegg har han foretatt en lang rekke utgravninger i hjemlandet. 
En av Globs hobbyer var å tilberede sine egne snapser med urter fra Danmark. Dette resulterte i 1980- årene i Vestjydsk Bitter som ble solgt på flasker av en form med røtter til slutten av 1700- tallet, kalt Brennevinsjomfruer. Dette samt Globs Brændevinsbog var hans hovedbidrag til dansk drikkekultur. Bitteren er ikke lengre i handelen.


== Bibliografi ==
Mosefolket, København 1965, ISBN 87-00-20201-0
Danske oldtidsminder, København 1967.
Højfolket, 1970, ISBN 87-00-12311-0.
Til Guden på et Helligt Bjerg, 1971.
Globs brændevinsbog, Århus 1972, ISBN 87-85160-11-3. (på norsk: Brennevinsboken Gyldendal1975 ISBN 82-05-08058-5


== Priser og utmerkelser (utvalg) ==
1960 – Läkerols kulturpris


== Referanser ==


== Eksterne lenker ==
(da) Peter Vilhelm Glob på Filmdatabasen
Anton Skulberg

Anton Skulberg (født 29. desember 1921 i Oslo, død 30. august 2012  i Spydeberg) var en norsk politiker og professor. Han tok doktorgraden (dr.med.vet.) ved Veterinærhøgskolen i 1965. Skulberg var sønn av Ragnvald Skulberg og Anna Maria Busch. Han representerte Senterpartiet. Skulberg var stortingsrepresentant for Østfold fra 1969 til 1977, og var kirke- og undervisningsminister 1972–1973 i Lars Korvalds regjering.


== Biografi ==
Skulberg tok landbrukskole i 1943 og utdannet seg siden til veterinær, han tok eksamen i veterinærmedisin i 1949 og doktorgrad i 1965 på avhandlingen Studies on the formation of toxin by clostridium botulinum. Fra 1961 var han førsteamanuensis ved Institutt for næringsmiddelhygiene og forskningsleder av Forskningsutvalget for konserver. I 1964 ble han valgt til ordfører i Spydeberg kommune, dermed var han også medlem av Østfold fylkesting. Men det ble med en periode i lokalpolitikken, fra 1969 var han stortingsrepresentant. I 1970 ble han professor i næringsmiddelhygiene ved Norges veterinærhøgskole og året etter direktør for Norsk institutt for næringsmiddelforskning.
Hans sønn Per Kristian Skulberg var statssekretær i Bondevik I-regjeringen. Han var Senterpartiets førstekandidat ved stortingsvalget i 2009, men ble ikke valgt inn. 
Skulberg ble i 1989 utnevnt til ridder av 1. klasse av St. Olavs Orden.


== Bibliografi ==
(no) Publikasjoner av Anton Skulberg i BIBSYSSkulberg har publisert 37 vitenskapelige publikasjoner i tidsskrifter. 

Theodor Laureng – 1879-1929 – en kunstmaler fra Spydeberg 2000
Spydeberg kirke 150 år – 1844-1994 1994 ISBN 82-993280-0-4
Matbårne infeksjoner og intoksikasjoner 1988 ISBN 82-529-1337-7
Næringsmiddelteknologi 1984 ISBN 82-529-1051-3 kommet i flere utgaver, sist i 2005
Forelesninger i næringsmiddelteknologi ved Norges veterinærhøgskole 1980
Infeksjoner og mikrobielle intoksikasjoner overført gjennom næringsmidler 1979
Resirkulering i landbruket 1976 ISBN 82-529-0148-4
Studies on the formation of toxin by clostridium botulinum 1964
Bakterielle matforgiftninger 1955


== Referanser ==


== Kilder ==
Hvem Hva Hvor 1990 ISBN 82-516-1267-5


== Eksterne lenker ==
(no) Anton Skulberg hos Stortinget 
(no) Anton Skulberg hos Norsk senter for forskningsdata 
(en) Anton Skulberg hos Europarådets parlamentarikerforsamling